એક્ટરની મોત પર શોના પ્રોડ્યુસર અસિત કુમાર મોદીએ દુખ વ્યક્ત કર્યું હતું. તેમણે મીડિયાને જણાવ્યું કે, કવિ કુમાર આઝાદ બહુ જ સકારાત્મક વિચારોવાળા વ્યક્તિ હતા. તેઓ હંમેશા સેટ પર સમય પર આવતા હતા. પછી ભલે તેમની તબિયત ખરાબ કેમ ન હોય. આજે સવારે તેમણે મને ફોન કર્યો હતો, અને કહ્યું હતુ કે, આજે મારી તબિયત થોડી ખરાબ છે, તો હું શુટ પર આવવા માટે અસમર્થ છું. પરંતુ થોડી વાર બાદ તેમના નિધનના સમાચાર મળ્યા કે, તેઓ હવે આ દુનિયામાં રહ્યા નથી. હું આ સાંભળીને ચોંકી ગયો હતો.